sagorsarker/bangla-wikipedia huggingface dataset:
বেল-লা পাদুলা মডেল

বেল - লা পাদুলা মডেল হল কম্পিউটার নিরাপত্তা বিষয়ক একটি তাত্ত্বিক ধারণা, যাতে গোপনীয়তা বিষয়ে গুরুত্ব আরোপ করা হয়েছে। সামরিক বাহিনীর তথ্য গোপন রাখার কাজে ব্যবহৃত এই মডেলটি ডেভিড বেল ও লেন লা পাদুলা ১৯৭৩ খ্রিষ্টাব্দে মার্কিন প্রতিরক্ষা মন্ত্রণালয়ের বহুপর্যায়ের নিরাপত্তা নীতিকে আনুষ্ঠানিক রূপ দেয়ার জন্য প্রণয়ন করেন।
এই মডেলটিতে এক সেট অ্যাক্সেস কন্ট্রোল নিয়মের সাথে সাথে বিভিন্ন বস্তুতে নিরাপত্তাসূচক পর্যায় চিহ্নিত করার পদ্ধতি বর্ণিত হয়েছে।
বেল-লা পাদুলা মডেলে নিরাপত্তা সূচক চারটি ধাপের কথা বলা হয়েছে -
ভূত

প্রচলিত বিশ্বাস অনুযায়ী, ভূত, প্রেতাত্মা বা অশরীরী হল মৃত ব্যক্তির আত্মা যা জীবিত ব্যক্তিদের সামনে দৃশ্য, আকার গ্রহণ বা অন্য কোনো উপায়ে আত্মপ্রকাশ করতে সক্ষম। ভৌতিক অভিজ্ঞতার গল্প প্রায়শই শোনা যায়। এই সকল বিবরণীতে ভূতকে নানাভাবে বর্ণনা করা হয়েছে: কখন অদৃশ্য বা অস্বচ্ছ বায়বীয় আকারে, কখনও বা বাস্তবসম্মত সপ্রাণ মানুষ বা জীবের আকারে। প্রেতাত্মার সঙ্গে যোগাযোগ স্থাপন করে ভবিষ্যদ্বাণী করার বিদ্যাকে নেক্রোম্যান্সি বা কালো জাদু বলা হয়ে থাকে।
প্রাক-শিক্ষিত সংস্কৃতিগুলোর সর্বপ্রাণবাদ ও পুর্বপুরুষ পূজার মধ্যে ভূতের প্রথম বিবরণ পাওয়া যায়। সেযুগে কিছু নির্দিষ্ট ধর্মীয় প্রথা, অন্ত্যেষ্টিক্রিয়া, ভূত-তাড়ানো অনুষ্ঠান ও জাদু অনুষ্ঠান আয়োজিত হত মৃতের আত্মাকে তুষ্ট করার জন্য। প্রচলিত বর্ণনা অনুযায়ী, ভূতেরা একা থাকে, তারা নির্দিষ্ট কিছু স্থানে ঘুরে বেড়ায়, জীবদ্দশায় যেসকল বস্তু বা ব্যক্তির সঙ্গে তাদের সম্পর্ক ছিল সেগুলিকে বা তাদের তাড়া করে ফেরে। তবে ভূত বাহিনী, ভৌতিক ট্রেন, ভৌতিক জাহাজ এমনকি ভৌতিক জীবজন্তুর কথাও শোনা যায়।
মৃত্যুর মধ্য দিয়ে আত্মা দেহত্যাগ করে। জীবাত্মা অবিনশ্বর। তবে কখনো কখনো জীবিত মানুষের সামনে আকার ধারণ করে। এটি পূরাণভিত্তিক একটি আধিভৌতিক বা অতিলৌকিক জনবিশ্বাস। প্রেতাত্মা বলতে মৃত ব্যক্তির প্রেরিত আত্মাকে বোঝায় ।
সাধারণের বিশ্বাস কোনো ব্যক্তির যদি খুন বা অপমৃত্যু(যেমন: সড়ক দুর্ঘটনা, আত্মহত্যা ইত্যাদি) হয় তবে মৃত্যুর পরে তার হত্যার প্রতিশোধের জন্য প্রেতাত্মা প্রেরিত হয় । বিভিন্ন ধরনের বই ও প্রবন্ধ ও রয়েছে এ সম্পর্কে । এসব বই বা গল্প কে বলা হয় ভৌতিক বই বা ভৌতিক গল্প ।
বিভিন্ন ধর্ম ও সংস্কৃতিতে ভূতের অস্তিত্ব বিশ্বাস করা হয়।
রূপকার্থে ভূত-প্রেতদের বসবাস জন্য একটি স্থান রয়েছে সেটি হলো "প্রেতলোক" ও "প্রেতলোক" সেখানে একজন প্রেত -ভূতের রাজা রাজত্ব কায়েম করেন এবং তার নিজস্ব প্রেতমণি সাহায্য নিয়ে প্রেতলোকে রাজত্ব করে। বাস্তবতা অর্থে ভূত বলতে কিছুই নেই।
মারাঁ মের্সেন

মারাঁ মের্সেন () (সেপ্টেম্বর ৮, ১৫৮৮ - সেপ্টেম্বর ১, ১৬৪৮) একজন ফরাসি ধর্মযাজক, দার্শনিক, গণিতবিদ ও সঙ্গীতজ্ঞ।
আধুনিক যুগে এসে তিনি মের্সেন মৌলিক সংখ্যার জন্য বিখ্যাত। এগুলি কম্পিউটার প্রকৌশল এবং তথ্যগুপ্তিবিদ্যাতে ব্যাপকভাবে ব্যবহৃত হয়। কিছু পূর্ণসংখ্যা n এর জন্য মের্সেন মৌলিক সংখ্যাকে সাধারণত "M = 2 - 1" আকারে লেখা হয়। গিটার, পিয়ানো প্রভৃতি বাদ্যযন্ত্রে যে তার (স্ট্রিং) থাকে সেই তার থেকে উৎপন্ন কম্পন যে সুরের ঐকতান সৃষ্টি করে তা নিয়ে গবেষণা করে মের্সেন একটি সূত্রের তৈরি করেছিলেন। সঙ্গীত তত্ত্বে তার মৌলিক কাজ, হারমোনি ইউনিভার্সেল ("Harmonie universelle") এর জন্য তাকে "ধ্বনিবিজ্ঞানের জনক" বলা হয়।
জাদু বর্গ

"n" পর্যায়ের জাদু বর্গ হল, একটি বর্গাকারে সাজানো "n"² সংখ্যক পূর্ণ সংখ্যার,(সাধারনতঃ ভিন্ন ভিন্ন) সমাবেশ যেন, প্রত্যেক সারি,স্তম্ভ এবং কর্ণ বরাবর সংখ্যাগুলির যোগফল একই হয়। একটি "সাধারণ" জাদু বর্গে 1 থেকে "n"² পর্যন্ত পূর্ণ সংখ্যাগুলি থাকে।
"n"≥ 1 পর্যায় বিশিষ্ট সকল সাধারণ জাদুবর্গের অস্তিত্ব রয়েছে, তবে 2 পর্যায়ের জাদুবর্গের অস্তিত্ব নেই। 1 পর্যায়ের জাদু বর্গ নগণ্য(ইংরেজি trivial)-এর একটি মাত্র ঘর রয়েছে। ক্ষুদ্রতম অনগণ্য জাদু বর্গ নিচে দেখানো হল। এর পর্যায় 3।
প্রত্যেক সারি, স্তম্ভ এবং কর্ণ বরাবর ধ্রুবক সমষ্টিকে জাদু ধ্রুবক(ইংরেজি ),"M" বলা হয়। সাধারণ জাদু বর্গের জাদু ধ্রুবকের মান শুধুমাত্র "n"এর উপর নির্ভর করে।
মধ্যম সংখ্যাটি নিম্নরূপ,
"n" = 3, 4, 5, …, পর্যায়ের জাদু বর্গের জন্য জাদু ধ্রুবকের মান যথাক্রমে,
জাদু বর্গ বিভিন্ন রকম হতে পারে।এর মধ্যে প্রধান ভাগ গুলো হলঃ
1.(2n-1)*(2n-1)
2.4n*4n
3.(4n+2)*(4n+2)
জাদু বর্গ এর সবচে সহজ ধরন হল (2n-1)*(2n-1) জাদুবর্গ।এ ক্ষেত্রে প্রথমে বর্গটির যে কোন সারির মধ্যের ঘরে ১ লিখতে হবে।এর পর উপরে এক ঘর এবং ডানে
এক ঘর গিয়ে ২ লিখতে হবে।যে ঘরে নাম্বার বসবে সেই ঘরে আগে থেকেই যদি অন্য নাম্বার লিখা থাকে তবে সর্বশেষ যে ঘরে নাম্বার লিখা হয়েছে ঠিক তার নিচের ঘরে পরের নাম্বার লিখে আগের মত করে আবার নাম্বার বসানো শুরু করতে হবে।এভাবে লিখতে থাকলে জাদুবর্গ টি সম্পূর্ণ হবে।
তবে মনে রাখতে হবে জাদুবর্গ বানানর সময় একে 3D তলে এটি গোলক কল্পনা করতে হবে।অর্থাৎ যদি উপরের সারিতে শেষ নাম্বার টি বসে তবে নিছের ঘরে কলাম্ বরাবর এক ঘর ডানে পরের নাম্বার বসবে।...
ফাইল ট্রান্সফার প্রোটোকল

ফাইল ট্রান্সফার প্রোটোকল (ইং: File Transfer Protocol) হলো একটি স্ট্যান্ডার্ড যোগাযোগ প্রোটোকল যা কম্পিউটার নেটওয়ার্কে একটি সার্ভার থেকে ক্লায়েন্ট কম্পিউটারে ফাইল স্থানান্তরের জন্য ব্যবহৃত হয়। ক্লায়েন্ট এবং সার্ভারের মধ্যে পৃথক নিয়ন্ত্রণ এবং ডেটা সংযোগ ব্যবহার করে একটি ক্লায়েন্ট-সার্ভার মডেল আর্কিটেকচারের উপর এফটিপি নির্মিত হয়। এফটিপি ব্যবহারকারীরা একটি স্পষ্ট-পাঠ্য সাইন-ইন প্রোটোকল দিয়ে নিজেদের প্রমাণ করতে পারে, সাধারণত ব্যবহারকারীর নাম এবং পাসওয়ার্ড আকারে, তবে সার্ভারটি অনুমতি দেওয়ার জন্য কনফিগার করা হলে বেনামে সংযোগ করতে পারে। নিরাপদ ট্রান্সমিশনের জন্য যা ব্যবহারকারীর নাম এবং পাসওয়ার্ড সুরক্ষিত করে এবং বিষয়বস্তু এনক্রিপ্ট করে, এফটিপি প্রায়শই এসএসএল/টিএলএস (এফটিপিএস) দিয়ে সুরক্ষিত থাকে বা এসএসএইচ ফাইল ট্রান্সফার প্রোটোকল (এসএফটিপি) দিয়ে প্রতিস্থাপিত হয়। 
প্রথম এফটিপি ক্লায়েন্ট অ্যাপ্লিকেশনগুলি অপারেটিং সিস্টেমের গ্রাফিকাল ব্যবহারকারী ইন্টারফেস হওয়ার আগে তৈরি করা কমান্ড-লাইন প্রোগ্রাম ছিল, এবং এখনও বেশিরভাগ উইন্ডোজ, ইউনিক্স এবং লিনাক্স অপারেটিং সিস্টেমের সাথে পাঠানো হয়।
জানুয়ারী ২০২১ সালে এফটিপি প্রোটোকলের জন্য সমর্থন গুগল ক্রোমে নিষ্ক্রিয় করা হয় (সংস্করণ ৮৮ হিসাবে), এবং ফায়ারফক্সে অক্ষম করা হয় (সংস্করণ ৮৮.০ হিসাবে)। জুলাই ২০২১ সালে ফায়ারফক্স ৯০ এফটিপি পুরোপুরি বাদ দেয়।
এফটিপি সার্ভারের ইতিহাস
ফাইল ট্রান্সফার প্রোটোকলের মূল স্পেসিফিকেশনটি অভয় ভূষণ দ্বারা লিখিত হয়েছিল এবং ১৬ এপ্রিল ১৯৭১ তারিখে <nowiki>RFC 114</nowiki> হিসাবে প্রকাশিত হয়। ১৯৮০ সাল পর্যন্ত, FTP NCP (TCP/IP-এর পূর্বসূরি) এর উপর কাজ করত। পরবর্তীতে এই প্রোটোকলটি TCP/IP সংস্করণে প্রতিস্থাপিত হয়, যা <nowiki>RFC 765</nowiki> (জুন ১৯৮০) এবং <nowiki>RFC 959</nowiki> (অক্টোবর ১৯৮৫) দ্বারা নির্ধারিত হয় এবং এটি বর্তমানে ব্যবহৃত স্পেসিফিকেশন। কিছু প্রস্তাবিত স্ট্যান্ডার্ড <nowiki>RFC 959</nowiki>-কে সংশোধন করেছে, যেমন <nowiki>RFC 1579</nowiki> (ফেব্রুয়ারি ১৯৯৪) যা Firewall-Friendly FTP (প্যাসিভ মোড) সক্ষম করে, <nowiki>RFC 2228</nowiki> (জুন ১৯৯৭) যা নিরাপত্তা এক্সটেনশন প্রস্তাব করে, এবং <nowiki>RFC 2428</nowiki> (সেপ্টেম্বর ১৯৯৮) যা IPv6 সমর্থন যোগ করে এবং একটি নতুন ধরনের প্যাসিভ মোড সংজ্ঞায়িত করে।
এফটিপি সক্রিয় বা নিষ্ক্রিয় মোডে চলতে পারে, যা ডেটা সংযোগ কীভাবে প্রতিষ্ঠিত হয় তা নির্ধারণ করে।
ফার্মিয়ন

কণা পদার্থবিজ্ঞানে, ফার্মিয়ন হলো ১/২ এর বিজোড় গুণিতক (যেমনঃ ১/২,৩/২) স্পিন বিশিষ্ট একধরনের মৌলিক কণিকা যারা ফার্মি–ডিরাক পরিসংখ্যান মেনে চলে। এই কণিকা পলির বর্জন নীতি মেনে চলে । প্রখ্যাত ইতালীয় তাত্ত্বিক পদার্থবিজ্ঞানী এনরিকো ফার্মির নামানুসারে এই কণিকার নামকরণ করেন ইংরেজ পদার্থবিজ্ঞানী এনরিকো ফার্মি এক শক্তিস্তরে দুটির বেশি ফার্মিয়ন একসঙ্গে থাকতে পারেনা, যা বোসনদের পক্ষে সম্ভব। এদের দ্বারা বস্তু গঠিত হয়।
স্ট্যান্ডার্ড মডেল দুই ধরনের ফার্মিয়ন রয়েছে: কোয়ার্ক এবং লেপটন।  সব মিলিয়ে, আদর্শ মডেলে ২৪ টি পৃথক ফার্মিয়ন রয়েছে। এগুলোর মধ্যে প্রত্যেকের সাথে সম্পর্কিত এন্টি পার্টিকেল সহ ছয়টি ফার্মিয়ন কণিকাদের মাঝে তিন প্রজন্মের কণিকা রয়েছে, যারা লেপটন ও কোয়ার্ক এই দুই শ্রেণীতে বিভক্ত। ১২ টি ফার্মিয়ন কণার ৬ টি লেপটন এবং ৬ টি কোয়ার্ক। কোয়ার্কগুলি হল- আপ, ডাউন, টপ, বটম, চার্ম এবং স্ট্রেঞ্জ কোয়ার্ক। লেপটনগুলি হল ইলেকট্রন, মিউয়ন, টাউ ও এই তিন কণিকার তিনটি নিউট্রিনো। ইলেকট্রন, ইলেকট্রন নিউট্রিনো,আপ কোয়ার্ক ও ডাউন কোয়ার্ক প্রথম প্রজমের ফার্মিয়ন কণিকা। মিউওন, মিউওন নিউট্রিনো,চার্ম ও স্ট্রেঞ্জ কোয়ার্ক দ্বিতীয় প্রজমের ফার্মিয়ন কণিকা। টাউ, টাউ নিউট্রিনো,টপ ও বটম কোয়ার্ক তৃতীয় প্রজমের ফার্মিয়ন কণিকা।
গাণিতিকভাবে, ফার্মিয়নগুলো তিন ধরনের:
যৌগিক কণাগুলো (যেমন- হ্যাড্রন, নিউক্লিয়াস, অণু) তাদের গঠনের উপর ভিত্তি করে দুইভাগে ভাগ করা যেতে পারে, ফার্মিওনিক বা বোসনিক। পরিসংখ্যান ব্যবহার করে দেখানো যায়, বিজোড় সংখ্যক ফার্মিওন কণা দ্বারা গঠিত যৌগিক কণার ধর্ম ফার্মিওন এর মতো হয় এবং এর স্পিনও ১/২ এর বিজোড় গুণিতক হয়।
উদাহরণস্বরূপ বলা যায় -
ফার্মা সংখ্যা

ফার্মা সংখ্যা(ইংরেজি ) হল বিশেষ এক ধরনের স্বাভাবিক সংখ্যা যাদেরকে নিম্নলিখিত রূপে প্রকাশ করা যায়,
এখানে, "n" একটি অঋণাত্মক পূর্ণ সংখ্যা।
পিয়েরে দ্য ফার্মার নামানুসারে এই সংখ্যার নামকরণ করা হয়েছে।
প্রথম ৮টি ফার্মা সংখ্যা হল,
শুধু মাত্র প্রথম ১২টি ফার্মা সংখ্যাকে সম্পূর্ণ উৎপাদক করা সম্ভব হয়েছে। আগ্রহী পাঠক ফার্মা সংখ্যার মৌলিক উৎপাদক দেখতে পারেন।
2 + 1 আকৃতির সকল মৌলিক সংখ্যা হল ফার্মা সংখ্যা। এদেরকে ফার্মা মৌলিক সংখ্যা বলা হয়। F0...,F4 হল মানুষের জানা ৫টি ফার্মা মৌলিক সংখ্যা।
রাজধানী উন্নয়ন কর্তৃপক্ষ

রাজধানী উন্নয়ন কর্তৃপক্ষ বা রাজউক বাংলাদেশের গণপূর্ত মন্ত্রণালয়ের অধীনে একটি সরকারি সংস্থা যা রাজধানী ঢাকার উন্নয়ন প্রকল্পসমূহের পরিকল্পনা ও বাস্তবায়ন করে থাকে। এর পূর্বনাম ছিল ঢাকা ইমপ্রুভমেন্ট ট্রাস্ট (ডিআইটি)।
"দ্য টাউন ইম্প্রুভমেন্ট অ্যাক্ট, ১৯৫৩" এর আওতায় ১৯৫৬ সালে ঢাকা, নারায়নগঞ্জ এবং এর আশপাশের অঞ্চলে উন্নয়ন কাঠামো সংশোধন, পরিবর্তন ও পরিবর্ধনের ক্ষমতা নিয়ে গঠিত হয় "ঢাকা ইম্প্রুভমেন্ট ট্রাস্ট" (ডিআইটি)। প্রতিষ্ঠাকালীন সময়ে ডিআইটির বোর্ড অভ ট্রাস্টিজ এর সদস্য ছিলেন ১৩ জন। ১৯৫৯ সালে "ডিআইটি" ৫৭০ বর্গকিলোমিটার এলাকা নিয়ে উন্নয়নের প্রথম মাস্টারপ্ল্যান প্রণয়ন করে; পরবর্তীতে অধিকৃত এলাকা ৮৩০ বর্গ কিলোমিটারে উন্নীত হয়। বাংলাদেশ স্বাধীনের পর ঢাকা, নারায়ণগঞ্জ এবং আশপাশের এলাকা নগরায়নের দিকে অতিমাত্রায় ঝুঁকে গেলে বিদ্যমান আইনে সংশোধনের প্রয়োজন পড়ে। তারই পরিপ্রেক্ষিতে সরকার "দ্য টাউন ইম্প্রুভমেন্ট অ্যাক্ট, ১৯৮৭" জারি করে এবং বিদ্যমান ট্রাস্টকে একটি কর্তৃপক্ষে রূপদান করে। নতুন করে এর নামকরণ করা হয় "রাজধানী উন্নয়ন কর্তৃপক্ষ" (রাজউক)। এই আইনের অধীনে রাজউকের অধিকৃত এলাকার পরিমাণ বাড়িয়ে ১৯৯১ সালে ১৫২৮ বর্গ কিলোমিটার করা হয়। ১৯৯৫ সালে ২০ বছরের জন্য "ঢাকা মেট্রোপলিটন ডেভেলপমেন্ট প্ল্যান" (ড্যাপ) প্রণয়ন করে রাজউক। পরবর্তীতে এর মেয়াদ আরো ২০ বছর বাড়িয়ে ২০৩৫ সাল পর্যন্ত উন্নীত করা হয়। যদিও ২০২০ সালে গাজীপুর উন্নয়ন কর্তৃপক্ষ প্রতিষ্ঠার ফলে রাজউকের সীমানা ৪৩৪ বর্গকিলোমিটার কমে ১০৯৪ বর্গকিলোমিটার হয়েছে।
এটি ঢাকা শহরে বিল্ডিং কোড লঙ্ঘনের বিরুদ্ধে অভিযান চালায় । অবৈধ উন্নয়নের পুলিশিং সীমিত হওয়ায় এটি চ্যালেঞ্জিং। সংস্থাটি শহরের জমি থেকে রাজস্ব আয় করার কথা যা অনেকে এর কৌশলগত এবং পরিকল্পনার কার্যকারিতার সাথে দ্বন্দ্ব বোধ করে।
বস্তুবাদ

বস্তুবাদ () হলো দর্শনের সবচেয়ে প্রাথমিক মতবাদগুলোর একটি। বস্তুবাদ হল দার্শনিক অদ্বৈতবাদের একটি রূপ যা বস্তুকে এবং মানসিক অবস্থা ও চেতনা সহ সমস্ত জিনিস, যা বস্তুগত মিথস্ক্রিয়ার ফলাফল তা প্রকৃতির মৌলিক পদার্থ হিসাবে ধরে রাখে। দার্শনিক বস্তুবাদের মতে, মন এবং চেতনা হল বস্তুগত প্রক্রিয়ার উপজাত বা এপিফেনোমেনা (যেমন মানব মস্তিষ্ক এবং স্নায়ুতন্ত্রের জৈব রসায়ন), যা ছাড়া তাদের অস্তিত্ব থাকতে পারে না। এই ধারণাটি আদর্শবাদের সম্পূর্ণ বিপরীত,যেখানে মন এবং চেতনা হল প্রথম-ক্রমের বাস্তবতা যার বিষয় হলো বস্তু এবং বস্তুগত মিথস্ক্রিয়া হলো গৌণ।
বিদ্যমান সবই শেষ পর্যন্ত শারীরিক- এই দৃষ্টিভঙ্গির দিক দিয়ে বস্তুবাদ ভৌতবাদের সাথে ঘনিষ্ঠভাবে সম্পর্কিতI ভৌত বিজ্ঞানের তত্ত্বগুলির সাথে নিছক সাধারণ বস্তুর (যেমন স্থানকাল, শারীরিক শক্তি ও শক্তি এবং অন্ধকার পদার্থ) থেকে শারীরিকতার আরও পরিশীলিত ধারণাগুলিকে অন্তর্ভুক্ত করতে দার্শনিক ভৌতবাদ বস্তুবাদ থেকে বিকশিত হয়েছেI এভাবে, অন্যরা যেখানে এই শব্দগুলি সমার্থক হিসেবে ব্যবহার করে সেখানে অনেকে বস্তুবাদের চেয়ে ভৌতবাদ শব্দটিকে বেশি পছন্দ করেI
বস্তুবাদ বা ভৌতবাদের সাথে বিরোধী দর্শনের মধ্যে রয়েছে আদর্শবাদ, বহুত্ববাদ, দ্বৈতবাদ, প্যানসাইকিজম এবং অদ্বৈতবাদের অন্যান্য রূপ।
বস্তুবাদ অদ্বৈতবাদী তত্ত্ববিদ্যার শ্রেণীর অন্তর্গত হওয়ার কারণে দ্বৈতবাদ অথবা বহুতত্ববাদের উপর ভিত্তি করে গড়ে ওঠা তত্ত্ববিদ্যা থেকে আলাদা। বস্তুগত বাস্তবতায় সব কিছুর একক ব্যাখ্যা প্রদানের ক্ষেত্রে, বস্তুবাদ অবস্থান হচ্ছে আদর্শবাদ, নিরপেক্ষ অদ্বৈতবাদ এবং আধ্যাত্মিকতাবাদের বিপরীতে। সেই সাথে এটি অভূতপূর্বতাবাদ, প্রাণবাদ এবং দ্বিমুখী অদ্বৈতবাদের বিপরীত। এই বস্তুবাদকে বিভিন্নভাবে নির্ণয়বাদের তত্ত্বের সাথে মিলিয়ে দেখা যায়। যেমনটা করেছিলেন এনলাইটেন্টমেন্ট এর সময়কার চিন্তকরা।
অসংখ্য দার্শনিক ঘরানা এবং তাদের মধ্যে কিঞ্চিৎ মতপার্থক্য থাকা সত্ত্বেও, বলা হয়ে থাকে সমস্ত দর্শনই মূলত দুইটি প্রাথমিক ধারায় বিভক্তঃ আদর্শবাদ এবং বস্তুবাদ।, এই দুটি ধারা একটির সাপেক্ষে অন্যটি অর্থপূর্ণ হয়ে ওঠে। এই দুটি দর্শনের মৌলিক প্রস্তাবনা মূলত বাস্তবতার স্বরুপ সম্পর্কে ধারণা দেয়। এই দুই ধারার প্রাথমিক পার্থক্য করা যায় দুইটি প্রশ্নে তাদের উত্তরের প্রেক্ষিতে। প্রথমত, বাস্তবতার গাঠনিক উপাদান কি? "দ্বিতীয়ত", বাস্তবাতার উৎপত্তি কীভাবে হয়েছে? আদর্শবাদীদের মতে, আত্মা বা মন বা মনের চিন্তা হচ্ছে প্রাথমিক এবং বস্তু হচ্ছে তার ফলাফল। অপরদিকে বস্তুবাদীদের মতে, বস্তু হচ্ছে প্রাথমিক এবং বস্তুর সাথে বস্তুর মিথস্ক্রিয়া থেকে উদ্ভব হয় মন, আত্মা বা চিন্তার।
বস্তবাদী দর্শন সম্ভবত সব থেকে ভালো বোঝা যায় যখন বস্তুবাদ কে ঐতিহাসিকভাবে রেনে দেকার্ত প্রদত্ত মনের অবস্তুবাচক উপাদানতত্ত্বের বিপরীতে রেখে পর্যালোচনা করলে। তথাপি, বস্তুবাদ বস্তগত উপাদানের বৈশিষ্ট্য নিয়ে আলোচনা করে না। চর্চার দিকে দিয়ে এটি কে প্রায়শই ভৌতবাদের এক বা একাধিক প্রকারভেদের সাথে এক করে দেখা হয়।
আধুনিক বস্তুবাদী দার্শনিকেরা এই সংজ্ঞাকে বর্ধিত করে অন্যান্য বৈজ্ঞানিকভাবে দৃশ্যমান সত্ত্বাসমূহ যেমনঃ শক্তি, বল এবং স্থানের বক্রতার সাথে সংশ্লিষ্ট করেন। তথাপি, ম্যারি মিগলির মত দার্শনিকরা মনে করেন যে "বস্তু" সংজ্ঞাটি অস্পষ্ট এবং দুর্বল ভাবে সংজ্ঞায়িত করা হয়েছে।
19শ শতাব্দীতে, কার্ল মার্কস এবং ফ্রিডরিখ এঙ্গেলস মানুষের কার্যকলাপের (শ্রম এবং অভ্যাস) এবং সেই কার্যকলাপের দ্বারা সৃষ্ট, পুনরুত্পাদিত বা ধ্বংস হওয়া প্রতিষ্ঠানগুলির উপর কেন্দ্রীভূত ইতিহাসের একটি বস্তুবাদী ধারণাকে বিস্তৃত করার জন্য বস্তুবাদের ধারণাকে প্রসারিত করেছিলেন।
বস্তুবাদ মূলত দুই প্রকার। সরল বস্তুবাদ এবং প্রতিরূপী বস্তুবাদ।
নিখুঁত ঘনবস্তু

নিখুঁত ঘনবস্তু(ইংরেজি ) হল একধরনের অয়লার ইঁট(ইংরেজি Euler brick), যার কর্ণ একটি পূর্ণ সংখ্যা।
অন্য কথায়, অয়লার ইঁট এ উল্লেখিত ডায়োফন্টাইন সমীকরণ এ নিচের সমীকরণটি যোগ করতে হবে।
"নিখুঁত ঘনবস্তু সম্পর্কে কিছু আকর্ষণীয় তথ্যঃ"
২০০৫ সাল পর্যন্ত নিখুঁত ঘনবস্তুর কোনো অস্তিত্ব পাওয়া যায়নি এবং এর অস্তিত্বহীনতার পক্ষে কোনো প্রমাণ পাওয়া যায়নি। আধুনিক গণনাযন্ত্র ব্যবহার করে জানা গেছে যে, নিখুঁত ঘনবস্তুর ক্ষুদ্রতম ধারের ন্যূনতম দৈর্ঘ্য 4.3 বিলিয়ন। একটি কর্ণ এবং দুইটি পার্শ্বকর্ণের (তিনটির মধ্যে)ক্ষেত্রে সমাধান পাওয়া গেছে। যেমনঃ
সবগুলো কর্ণ এবং তিনটির মধ্যে দুইটি ধার এর ক্ষেত্রেও সমাধান পাওয়া গেছে।
অয়লার ইট

অয়লার ইট () হল বিশেষ এক ধরনের ঘনবস্তু যার ধার এবং পার্শ্বকর্ণ গুলো পূর্ণ সংখ্যা। বিখ্যাত গণিতবিদ লিওনার্দ অয়লার এর নামানুসারে এর নামকরণ করা হয়। প্রাথমিক(primitive) অয়লার ইট এর ধারগুলো সহ মৌলিক ।
অন্য কথায়, অয়লার ইট হল নিম্নলিখিত ডায়োফন্টাইন সমীকরণ ব্যবস্থার সমাধান।
ক্ষুদ্রতম অয়লার ইটের ধারগুলো হচ্ছে,
("a","b","c") = (240, 117, 44) 
এবং পার্শ্বকর্ণগুলো হলো:
267, 244, এবং 125
পল হ্যালকি() ১৭১৯ সালে এটি আবিষ্কার করেন।
অয়লার এই সমস্যার অন্ততঃ দুইটি পরামিতিক(ইংরেজি parametric) সমাধান খুঁজে পেয়েছিলেন।
বঙ্গবন্ধু চত্বর স্মৃতিস্তম্ভ

বঙ্গবন্ধু চত্বর স্মৃতিস্তম্ভ ঢাকার বঙ্গবন্ধু এভিনিউতে অবস্থিত, স্বাধীন বাংলাদেশের স্থপতি শেখ মুজিবুর রহমান-এর একটি স্মারক ভাস্কর্য। মার্চ ৪, ২০০০ সালে তৎকালীন প্রধানমন্ত্রী শেখ হাসিনা এর ফলক উন্মোচন করেন। স্থানটি "গুলিস্তানের মোড়" হিসেবে পরিচিত।
ধ্রুবমাতা (তারামণ্ডল)

ধ্রুবমাতা মণ্ডল বা অ্যান্ড্রোমিডা (; আইপিএ: /ænˈdrɒmədə/; = পুরুষ জাতির অভিভাবক) আধুনিক ৮৮টি তারামণ্ডলের একটি। গ্রিক পুরাণের জনপ্রিয় চরিত্র রাজকুমারী অ্যান্ড্রোমিডার নামানুসারে এর ইংরেজি নামকরণ করা হয়েছে। উত্তর আকাশে পক্ষীরাজ মণ্ডলের নিকটে এই তারামণ্ডলটি অবস্থিত। অ্যানড্রোমিডা ছায়াপথ ধারণ করার জন্য এর গুরুত্ব সবচেয়ে বেশি। ইংরেজিতে একে মাঝে মাঝেই "দ্য চেইন্‌ড মেইডেন" তথা শৃঙ্খলিত রাজকুমারী বলা হয়ে থাকে।
এই তারামণ্ডলের সাথে সংশ্লিষ্ট তথা এর মধ্যে অবস্থিত চীনা তারামণ্ডলগুলো হচ্ছে "উড়ন্ত সর্প" (螣蛇), খ-গোলকীয় স্থিরত্ব (天廄), দেয়াল (壁), পা (奎), দক্ষিণাঞ্চলীয় সামরিক দরজা (南軍門) এবং স্বর্গের মহান সেনানায়ক (天大将軍)।
পেগাসাস বর্গের উত্তর-পূর্ব কোণে অবস্থিত তারাটির নাম উত্তর ভাদ্রপদ (Alpheratz Sirrah) যা এই তারামণ্ডলের প্রথম তারা। এই মণ্ডলকে চিনতে হলে তাই প্রথমে পেগাসাস বর্গকে চিনতে হবে। উত্তর ভাদ্রপদের সাথে উত্তর-পূর্ব দিকে একই সরলরেখায় আরও তিনটি অপেক্ষাকৃত উজ্জ্বল তারা দেখা যায়। এই চারটি তারার মাধ্যমে কল্পিত সরলরেখাই অ্যান্ড্রোমিডার শরীর। এই তারা চারটির প্রথমটি অ্যানড্রোমিডার মাথা এবং দ্বিতীয় তারাটি তার বক্ষ। দ্বিতীয় তারাটির নাম ডেল্টা-অ্যানড্রোমিডি যার দক্ষিণে এপসাইলন-অ্যান্ড্রোমিডি তারাটি অবস্থিত। এই রেখা থেকে উত্তর ও দক্ষিণ দিকে কয়েকটি তারা এক সারিতে দেখা যায় যার মাধ্যমে রাজকুমারীর হাত গঠিত হয়। হাতের শেষ প্রান্তের ছোট ছোট তারাগুলো শিকল গঠন করে যা দিয়ে তাকে বেঁধে রাখা হয়েছে। সরলরেখার তৃতীয় তারাটির নাম মচ্ছ (বিটা-অ্যানড্রোমিডি, মিরাখ) যা অ্যানড্রোমিডার উত্তর মেরু এবং শরীর গঠনকারী একটি তারা। এই তারা থেকে উত্তর দিকের দ্বিতীয় তারাটির পাশেই বিখ্যাত কুণ্ডলাকার ছায়াপথ এম ৩১ অবস্থিত যাকে নীহারিকা রাণী বা স্তবক রাণী বলা হয়। সরলরেখায় অবস্থিত শেষ তারাটির নাম সুনীতি (গামা-অ্যানড্রোমিডি, Almach)। উল্লেখ্য এই মণ্ডলে অবস্থিত এপসাইলন-অ্যানড্রোমিডি নামক তারাটি প্রতি সেকেন্ডে ৫১.৫ মাইল বেগে সূর্যের দিকে এগিয়ে আসছে। আকাশ পরিষ্কার থাকলে এই মণ্ডলের এম৩১ ছায়াপথকে খালি চোখে এক টুকরো পেঁজা তুলার মত দেখায়।
দোয়েল চত্বর

দোয়েল চত্বর ঢাকার শাহবাগে অবস্থিত ঢাকা বিশ্ববিদ্যালয় ক্যাম্পাসের সবচেয়ে গুরুত্বপূর্ণ পয়েন্টগুলোর অন্যতম। এর স্থপতি হলেন আজিজুল জলিল পাশা। এটি বাংলাদেশের জাতীয় বৈশিষ্ট্যের ধারক ও বাহক যা বাংলাদেশের ইতিহাসকে সমৃদ্ধ করে।
দোয়েল চত্বর ঢাকা বিশ্ববিদ্যালয় এলাকার ভিতরে কার্জন হলের সামনে অবস্থিত। বাংলাদেশের জাতীয় পাখি দোয়েলের একটি স্মারক ভাস্কর্য। এর স্থপতি হলেন আজিজুল জলিল পাশা। এটি বাংলাদেশের জাতীয় বৈশিষ্ট্যের ধারক ও বাহক যা দেশের ইতিহাসকে সমৃদ্ধ করে। শাহবাগে অবস্থিত ঢাকা বিশ্ববিদ্যালয় ক্যাম্পাসের সবচেয়ে গুরুত্বপূর্ণ পয়েন্টগুলোর মধ্যে একটি হচ্ছে দোয়েল চত্বর।
লোক ও কারুশিল্পীরা দোয়েল চত্বর এলাকায় প্রায় ৪০টি মৃৎশিল্পের দোকানসহ মোট ৫০টি বাঁশ, বেত ও কাঠের হস্তশিল্পের দোকানে নানা বাহারি পণ্যের পসরা নিয়ে বসে। এখানে পাওয়া যায়, মাটির তৈরি বিভিন্ন তৈজসপত্র, ছোট-বড় বিভিন্ন আকারের হাঁড়ি-পাতিল, কলস, সরা, ফুলদানি, বাহারি খেলনা, মাটির সানকি, কাপ-পিরিচ, জগ, থালা, বাটি, পোড়ামাটির ভাস্কর্য, মাটির তৈরি ফলমূল, অলঙ্কার, বৈশাখী চুড়ি, বেত ও কাঠের শোপিস, পাটের শিকা, পুতুল, হ্যান্ডপার্স, সাইডব্যাগ, হোগলা পাতা ও নারিকেলের খোসার তৈরি নানা ধরনের শোপিস। 
এছাড়াও নকশী করা তালপাতার পাখা, বাঁশের বাঁশি, কুলো, ডালা, পাখি, নৌকা, একতারা, ডুগডুগি, ঢোল, মাথার মাথাল, সাপের বীণ, পুঁতির মালা, কুড়েঘর ও গ্রাম্য চিত্রকর্মসহ হাজারও বাংলাদেশি ঐতিহ্যবাহী পণ্য রয়েছে। দোয়েল চত্বরের এই রমরমা কারুশিল্প ও মৃৎশিল্প ব্যবসা বাংলাদেশের শিল্পকে বাঁচিয়ে তুলতে সক্ষম
অ্যাংস্ট্রম একক

অ্যাংস্ট্রম ( ; ) বা ångström মিটার সমান দৈর্ঘ্যের একটি মেট্রিক একক; অর্থাৎ, এক মিটারের এক দশ-বিলিয়নতম (মার্কিন), এক সেন্টিমিটারের একশো-মিলিয়নতম, ০.১ ন্যানোমিটার বা ১০০ পিকোমিটার। এর প্রতীক হল Å, সুইডিশ বর্ণমালার একটি অক্ষর। এককটির নামকরণ করা হয়েছে সুইডিশ পদার্থবিদ অ্যান্ডার্স জোনাস অ্যাংস্ট্রোম (১৮১৪-১৮৭৪) এর নামে। 
দৈর্ঘ্যের অত্যন্ত ক্ষুদ্র একটি একক হচ্ছে অ্যাংস্ট্রম। আলোর তরঙ্গদৈর্ঘ্য, অণু-পরমাণুর মধ্যকার দূরত্ব বা ব্যাস, ক্রিস্টাল বা স্ফটিকের তলগুলোর মধ্যকার দূরত্ব, কোষের বিভিন্ন পরিমাপ, ইত্যাদি ক্ষেত্রে দৈর্ঘ্য প্রকাশের জন্য অ্যাংস্ট্রম একক ব্যবহার করা হয়। যেমন আমরা বলি, বেগুনী আলোর তরঙ্গদৈর্ঘ্য ৪,০০০ অ্যাংস্ট্রম। সুইডেনের বিজ্ঞানী অ্যান্ডার্স জোনাস অ্যাংস্ট্রমের (Anders Jonas Ångström) নামানুসারে অ্যাংস্ট্রম এককের নামটি এসেছে। বিকিরণ বিশ্লেষণে বর্ণালিবীক্ষণ যন্ত্র বা স্পেকট্রোস্কোপ ব্যবহারের পথিকৃৎ ছিলেন তিনি। সূর্যে যে হাইড্রোজেন আছে সেটা সূর্যের আলো বিশ্লেষণের মাধ্যমে তিনিই জানিয়েছিলেন।
এক অ্যাংস্ট্রম হচ্ছে এক মিটারের দশ বিলিয়ন ভাগের এক ভাগ বা 10−10 মিটার (0.0000000001)।
এক অ্যাংস্ট্রম = ০.১ ন্যানো মিটার
অ্যাংস্ট্রমকে স্ক্যান্ডিনেভীয় বর্ণ Å এর মাধ্যমে প্রকাশ করা হয়।
অ্যাংস্ট্রম আন্তর্জাতিকভাবে স্বীকৃত একক হলেও এটি এককের আন্তর্জাতিক পদ্ধতি এসআই (SI) পদ্ধতির অন্তর্ভুক্ত নয়।
তিন নেতার মাজার

তিন নেতার মাজার ঢাকা বিশ্ববিদ্যালয় এলাকায় দোয়েল চত্বর এর উত্তর পাশে অবস্থিত, বাংলার তিন বিখ্যাত রাজনৈতিক নেতা হোসেন শহীদ সোহ্‌রাওয়ার্দী, খাজা নাজিমুদ্দিন ও শেরেবাংলা এ.কে. ফজলুল হক এর কবরের উপর নির্মিত ঢাকার অন্যতম স্থাপত্য নিদর্শন। স্বাধীনতার পূর্ব সময়ে এই তিনজন নেতাই তৎকালীন অবিভক্ত বাংলার প্রধানমন্ত্রী হিসাবে নিযুক্ত ছিলেন।
১৯৬৩ সালে স্থপতি মাসুদ আহমেদ এবং এস এ জহিরুদ্দিন প্রখ্যাত তিন নেতার স্মরণে এটি নির্মাণ করেন।
ব্যারিয়ন

ব্যারিয়ন হলো সবল মিথষ্ক্রিয়াকারী মৌলিক কণিকাসমূহের একটি শ্রেণী। এরা হলো যৌগিক অতিপারমাণবিক কণিকা যা বিজোড় সংখ্যক যোজ্যতা কোয়ার্কের (অন্তত তিনটি) সমনন্বয়ে গঠিত। নিউট্রন, প্রোটন এবং হাইপেরন নামে পরিচিত অস্থিতিশীল হ্যাড্রন এই শ্রেনীর সদস্য। কোন ব্যাবস্থায় বিদ্যমান ব্যারিয়নের মোটসংখ্যা থেকে প্রতিব্যারিয়নের মোটসংখ্যা বাদ দিলে পাওয়া যায় ব্যারিয়ন সংখ্যা।
ব্যারিয়ন হলো হ্যাড্রনের উপ-শ্রেণি এবং সাম্প্রতিক তত্ত্বানুযায়ী ৩টি কোয়ার্ক দ্বারা গঠিত । বেরিয়ন কোয়ান্টাম সংখ্যাকে বেরিয়ন সংখা বা ভারিত্বের সংখ্যা বলে এবং যেকোন মিথস্ক্রিয়ায় সংরক্ষিত থাকে ।
অ্যান্টিমনি

অ্যান্টিমনি হল একটি মৌলিক পদার্থ, এর প্রতীক  Sb, () এবং পারমাণবিক সংখ্যা ৫১। এটি একটি চকচকে ধূসর ধাতুকল্প, এটি প্রকৃতিতে মূলত সালফাইড খনিজ স্টিবনেট হিসাবে পাওয়া যায় (SbS)। অ্যান্টিমনি যৌগগুলি প্রাচীন কাল থেকেই পরিচিত ছিল এবং গুঁড়ো করে চিকিৎসাক্ষেত্রে ও প্রসাধনীতে ব্যবহার হত, এটিকে প্রায়শই আরবি কাজল নামে ডাকা হত। ধাতব অ্যান্টিমনির কথাও জানা ছিল, তবে এটি আবিষ্কারের পরে এটিকে ভুল করে সীসা হিসাবে চিহ্নিত করা হয়েছিল। ১৫৪০ সালে, পশ্চিম ভূভাগে সর্বপ্রথম ধাতবটির বিবরণ পাওয়া গিয়েছিল ভ্যানোচিও বিরিঙ্গুচিওর লিখিত বিবরণীতে।
বেশ কিছু সময় ধরে, এন্টিমনি এবং এর যৌগগুলির বৃহত্তম উৎপাদক ছিল চীন, এর বেশি অংশটাই আসত হুনান প্রদেশের জিকুয়াংশান খনি থেকে। অ্যান্টিমনি পরিশোধন করার শিল্প পদ্ধতিগুলি হল সেটিকে ঝলসানো এবং কার্বন দিয়ে বিজারণ বা লোহার সাথে স্টিবনেটের সরাসরি বিজারণ।
ধাতব অ্যান্টিমনির বৃহত্তম উপযোগিতা হল সীসা এবং টিনের সঙ্গে মিশ্র ধাতু তৈরি এবং সীসা – অ্যাসিড ব্যাটারিতে (লেড – অ্যাসিড ব্যাটারি) সীসা অ্যান্টিমনির পাতের ব্যবহার। অ্যান্টিমনি সহ সীসা এবং টিনের মিশ্রধাতু ব্যবহার করে সোল্ডার, গুলি এবং প্লেইন বিয়ারিং এর বৈশিষ্ট্যগুলি উন্নত হয়েছে। অ্যান্টিমনি যৌগগুলি বহু বাণিজ্যিক এবং গার্হস্থ্য পণ্যগুলিতে পাওয়া ক্লোরিন এবং ব্রোমিনযুক্ত অগ্নি প্রতিরোধকারী যন্ত্রের বিশিষ্ট সংযোজন। আধুনিক কালে অণু-ইলেকট্রন বিজ্ঞানে অ্যান্টিমনির ব্যবহার ক্রমবর্ধমান।এর একটি বিশেষ বৈশিষ্ট্য হচ্ছে, এই ধাতুর উপর আঘাত করলে শব্দ হয় না।
অ্যান্টিমনি পর্যায় সারণীর গ্রুপ ১৫র সদস্য, নিকটোজেন নামে পরিচিত উপাদানগুলির মধ্যে একটি, এবং এর তড়িৎ ঋণাত্মকতা ২.০৫। পর্যায়ক্রমিক প্রবণতা অনুসারে, এটি টিন বা বিসমাথের চেয়ে বেশি তড়িৎ ঋণাত্মক, এবং টেলুরিয়াম বা আর্সেনিকের চেয়ে কম তড়িৎ ঋণাত্মক। অ্যান্টিমনি ঘরের তাপমাত্রায় বাতাসে স্থিতিশীল, তবে উত্তপ্ত করলে অক্সিজেনের সাথে বিক্রিয়া করে অ্যান্টিমনি ট্রাই অক্সাইড উৎপাদন করে, SbO।
অ্যান্টিমনি হল একটি রুপোলি, চকচকে ধূসর ধাতুকল্প, এর কাঠিন্য মাত্রা ৩, তাই এটি দিয়ে শক্ত বস্তু তৈরি করা যায়না; ১৯৩১ সালে চীনের কুইচৌ প্রদেশে অ্যান্টিমনির মুদ্রা চালু করা হয়েছিল কিন্তু এর স্থায়িত্ব খুব কম ছিল এবং তাই এর উৎপাদন বন্ধ করে দেওয়া হয়। অ্যান্টিমনি, অ্যাসিড দ্বারা ক্ষয় প্রতিরোধী।
অ্যান্টিমনি চারটি বহুরূপতা আছে: একটি স্থিতিশীল ধাতব রূপ এবং তিনটি প্রায় স্থিতিশীল রূপ (মেটাস্টেবল) (বিস্ফোরক, কালো এবং হলুদ)। অ্যান্টিমনি হল একটি ভঙ্গুর, রৌপ্য-সাদা চকচকে ধাতুকল্প। ধীরে ধীরে ঠান্ডা করলে, গলিত অ্যান্টিমনি ত্রিমাত্রিক কোষে কেলাসিত হয়, যেটি আর্সেনিকের ধূসর বহুরূপতার (অ্যালোট্রপি) সম কেলাসিত গঠনের মতই। অ্যান্টিমনি ট্রাইক্লোরাইডের তড়িৎ বিশ্লেষণ করলে অ্যান্টিমনি বিরল বিস্ফোরক রূপ পাওয়া যায়। কোন তীক্ষ্ণ বস্তু দিয়ে আঁচড়ালে, একটি তাপমোচী বিক্রিয়া হয় এবং সাদা ধোঁয়া মুক্ত করে ধাতব অ্যান্টিমনি তৈরি হয়; যখন নুড়ি দিয়ে খলে ঘষা হয়, একটি শক্তিশালী বিস্ফোরণ ঘটে। অ্যান্টিমনি বাষ্পকে দ্রুত শীতল করলে কালো অ্যান্টিমনি তৈরি হয়। এটির কেলাসের গঠন লাল ফসফরাস এবং কালো আর্সেনিকের মতো, এটি বাতাসে জারিত হয় এবং স্বতঃস্ফূর্তভাবে জ্বলে উঠতে পারে। ১০০ °সেন্টিগ্রেড তাপমাত্রায়, এটি ধীরে ধীরে স্থিতিশীল রূপে রূপান্তরিত হয়। অ্যান্টিমনির হলুদ বহুরূপ সবচেয়ে অস্থিতিশীল। এটি কেবলমাত্র স্টিবাইনের জারণে উৎপন্ন হয় (SbH) −৯০ °সেন্টিগ্রেড তাপমাত্রায়। এই তাপমাত্রার উপরে এবং পারিপার্শ্বিক আলোতে, এই প্রায় স্থিতিশীল বহুরূপ আরও স্থিতিশীল কালো বহুরূপে রূপান্তরিত হয়।
টেলুরিয়াম

টেলুরিয়াম(ইংরেজি:Tellurium, উচ্চারন: /tɨˈlʊəriəm/ tə-loor-ee-əm বা /tɛˈlʲʊəriəm/ te-loor-ee-əm) পর্যায় সারণীর ৫২ তম মৌলিক পদার্থ। এর রাসায়নিক সংকেত Te এবং পারমাণবিক সংখ্যা ৫২।
টিটিয়ুস-বোডে নীতি

টিটিয়ুস-বোডে নীতি সূর্য থেকে গ্রহগুলির দূরত্বের আসন্ন আপেক্ষিক মানসমূহের মধ্যে এক চমৎকার গাণিতিক সম্পর্ক প্রকাশ করে। ০, ১, ২, ৪, ৮, ১৬, ৩২, ৬৪, ... ... ইত্যাদি সংখ্যাগুলির প্রতিটিকে ৩ দিয়ে গুণ করে ৪ যোগ করে ১০ দিয়ে ভাগ করলে পাওয়া যায়: ০.৪, ০.৭, ১.০, ১.৬, ২.৮, ৫.২, ১০.০, ১৯.৬, ... ... । সূর্য থেকে পৃথিবীর দূরত্বকে একক ধরা হলে এই মানগুলি অন্যান্য গ্রহের দূরত্ব নির্দেশ করবে। সাধারণভাবে সূর্য থেকে দূরত্ব formula_1; যেখানে শুক্র গ্রহের জন্য formula_2, পৃথিবীর জন্য formula_3 ইত্যাদি। মঙ্গল ও বৃহস্পতির মধ্যে ২.৮ দূরত্বে কোন গ্রহ খুঁজে পাওয়া যাচ্ছিল না, পরবর্তীতে সেখানে সিরেস(ceres) নামক গ্রহাণুটি আবিষ্কৃত হয়।
এই নীতিটি প্রথমে ইয়োহান টিটিয়ুস আবিষ্কার করেন এবং পরে ১৭৭২ সালে ইয়োহান এলার্ট বোডে একে জনপ্রিয় করে তোলেন।
ওনিয়ন রাউটিং

ওনিয়ন রাউটিং ব্যক্তিগত গোপনীয়তা রক্ষার্থে ব্যবহৃত এক প্রকারের ব্যবস্থা, যাতে তথ্যের গতিপথ এবং প্রেরক ও প্রাপকের পরিচয় গোপন রাখা সম্ভব হয়। মার্কিন ন্যাভাল রিসার্চ গবেষণাগারে সৃষ্টি করা এই পদ্ধতিতে কোন বার্তা প্রেরণের সময় সেটিকে বহুবার এনক্রিপ্ট করা হয়। যাত্রা পথে যতগুলি রাউটার বা নোড থাকবে, ধারাবাহিকভাবে তাদের প্রত্যেকের পাবলিক কী দ্বারা একবার করে এনক্রিপ্ট করা হয়। ফলে যাত্রাপথের প্রতিটি নোড বার্তার কেবল অংশবিশেষের অর্থ উদ্‌ঘাটন করতে পারে, এবং পথের পরবর্তী নোডের পরিচয় জানতে পারে। এই পদ্ধতিটিতে স্তরে স্তরে এনক্রিপশন ব্যবহৃত হয়, যা অনেকটা পিঁয়াজের কোয়ার মত, তাই ইংরেজি হতে এর নামকরণ করা হয়েছে ওনিয়ন রাউটিং।
ওনিয়ন রাউটিং এর নীতি ব্যবহার করে তৈরি গোপনীয় যোগাযোগ ব্যবস্থার উদাহরণ হল টর।
রুনা লায়লা

রুনা লায়লা (জন্ম: ১৭ নভেম্বর ১৯৫২) একজন খ্যাতনামা বাংলাদেশী কণ্ঠশিল্পী। বাংলাদেশের তিনি 'গানের রাণী', 'সুরসম্রাজ্ঞী' এবং 'সুরের দেবী' হিসেবে সমধিক পরিচিত। তিনি বাংলাদেশে চলচ্চিত্র, পপ, আধুনিক ও উচ্চাঙ্গ সংগীতের জন্য বিখ্যাত। তবে বাংলাদেশের বাইরে গজল শিল্পী হিসাবে দক্ষিণ এশিয়ার অন্যান্য দেশে তার সুনাম আছে। বাংলাদেশ স্বাধীন হওয়ার আগে থেকেই তিনি চলচ্চিত্রের গায়িকা হিসাবে কাজ শুরু করেন। বাংলাদেশ ছাড়াও ভারতীয় এবং পাকিস্তানি চলচ্চিত্রের অনেক গানে তিনি কণ্ঠ দিয়েছেন। রুনা লায়লা বাংলা, উর্দু, পাঞ্জাবি, হিন্দি, সিন্ধি, গুজরাতি, বেলুচি, পশতু, ফার্সি, আরবি, মালয়, নেপালি, জাপানি, স্পেনীয়, ফরাসি, লাতিন ও ইংরেজি ভাষাসহ মোট ১৮টি ভাষায় ১৩ হাজারেরও বেশি গান করেছেন। ভারত ও পাকিস্তানে তার গান "দমাদম মাস্ত কালান্দার" অত্যন্ত জনপ্রিয়।
রুনা লায়লা তৎকালীন পাকিস্তান অধিরাজ্যের পূর্ববঙ্গের (বর্তমান বাংলাদেশ) সিলেটে জন্মগ্রহণ করেন। তার বাবা সৈয়দ মোহাম্মদ এমদাদ আলী ছিলেন সরকারি কর্মকর্তা এবং মা অনিতা সেন ওরফে আমেনা লায়লা ছিলেন সংগীত শিল্পী। তার মামা সুবীর সেন ভারতের বিখ্যাত সংগীত শিল্পী। তার যখন আড়াই বছর বয়স তার বাবা রাজশাহী থেকে বদলি হয়ে তৎকালীন পশ্চিম পাকিস্তানের মুলতানে যান। সে সূত্রে তার শৈশব কাটে পাকিস্তানের লাহোরে। তার বাবার পৈতৃক বাড়ী ছিল রাজশাহীতে।
১৯৬৪ সালে লায়লা উর্দু ভাষার '"জুগনু"' চলচ্চিত্রে "গুড়িয়াসি মুন্নি মেরি” গান দিয়ে সংগীতাঙ্গনে যাত্রা শুরু করেন। ১৯৬০-এর দশকে তিনি নিয়মিত পাকিস্তান টেলিভিশনে পরিবেশনা করতে থাকেন। ১৯৭২ থেকে ১৯৭৪ সালে তিনি জিয়া মহিউদ্দিন শো-তে গান পরিবেশন করতেন। ১৯৭৪ সালে তিনি কলকাতায় তার বিখ্যাত বাংলা গান “সাধের লাউ" এর রেকর্ড করেন। একই বছর মুম্বাইয়ে তিনি প্রথমবারের মত কনসার্টে সঙ্গীত পরিবেশন করেন। এসময়ে দিল্লিতে তার পরিচালক জয়দেবের সাথে পরিচয় হয়, যিনি তাকে বলিউড চলচ্চিত্রে এবং দূরদর্শনের উদ্বোধনী আয়োজনে গান পরিবেশনের সুযোগ করে দেন। "এক সে বাড়কার এক" চলচ্চিত্রের শীর্ষ গানের মাধ্যমে তিনি সংগীত পরিচালক কল্যাণজি-আনন্দজির সাথে প্রথম কাজ করেন। এই গানের রেকর্ডিংয়ের সময় প্রখ্যাত সংগীতশিল্পী লতা মুঙ্গেশকর তাকে আশীর্বাদ করেন। তিনি "ও মেরা বাবু চেল চাবিলা" ও "দামা দম মাস্ত কালান্দার" গান দিয়ে ভারত জুড়ে জনপ্রিয়তা অর্জন করেন।
রুনা লায়লা চাষী নজরুল ইসলাম পরিচালিত শিল্পী নামক চলচ্চিত্রে চিত্রনায়ক আলমগীরের বিপরীতে মূল চরিত্রে অভিনয় করেছেন। "শিল্পী" চলচ্চিত্রটি ইংরেজি চলচ্চিত্র -এর ছায়া অবলম্বনে চিত্রিত হয়েছে।
রুনা লায়লা তিনবার বিয়ে করেন। প্রথমবার তিনি খাজা জাভেদ কায়সারের সাথে বিবাহ বন্ধনে আবদ্ধ হন। দ্বিতীয়বার তিনি সুইস নাগরিক রন ড্যানিয়েলকে বিয়ে করেন। ১৯৯৯ সালে তিনি বাংলাদেশি অভিনেতা আলমগীরের সাথে বিবাহ বন্ধনে আবদ্ধ হন। তার এক কন্যা—তানি লায়লা। তার দুই নাতি জাইন এবং অ্যারন।
জয়পুর

জয়পুর (; ) ভারতের রাজস্থান রাজ্যের রাজধানী ও বৃহত্তম শহর।
১৭২৭ সালে ১৮ নভেম্বর আমের রাজ দ্বিতীয় জয় সিং-এর আমলে এই শহরের গোড়াপত্তন হয়। বর্ধিত জনগোষ্ঠী ও পানীয় জলের সহজলভ্যতার সুবিধার্থে রাজার নির্দেশে বিদ্যাধর ভট্টাচার্য শহরের স্থাপত্য নকশা করেন।
জয়পুরের রাজপরিবারের শেষ রাজা ছিলেন ভবানী সিং। রাজার অপুত্রক , তাই নিজের মেয়ের সন্তান অর্থাৎ নাতিকেই তিনি সেই পরিবারের রাজা হিসেবে ঘোষণা করেছেন। তিনিই এখন উদয়পুরের ২৩ বর্ষীয় মহারাজ, পদ্মনাভ সিং। প্রায় ২০ হাজার কোটি টাকার সম্পত্তির রয়েছে রাজপরিবারের । রমবাগ প্যালেস এখন তাজ হোটেলের অন্তর্গত। 
প্রাচীন জয়পুরের প্রধান কেল্লাগুলো শহরের উত্তর-পূর্বে আরাবল্লী পর্বতচূড়ায় অবস্থিত। 
ক্রিকেট এখানে সবচেয়ে জনপ্রিয় খেলা। সয়াই মানসিং স্টেডিয়াম রাজ্যের প্রধান স্টেডিয়াম। এখানে আন্তর্জাতিক ম্যাচ অনুষ্ঠিত হয়। রাজস্থান রয়্যালস দলটি ইন্ডিয়ান প্রিমিয়ার লিগ-এ শহরের প্রতিনিধিত্ব করে।
জয়পুর আন্তর্জাতিক বিমানবন্দর শহরের তথা রাজ্যের প্রধান বিমানবন্দর।
জয়পুর জংশন রেলওয়ে স্টেশন শহরের তথা রাজ্যের প্রধান রেলওয়ে স্টেশন।
ভুবনেশ্বর

ভুবনেশ্বর (; ; ) ভারতীয় রাজ্যের ওড়িশার রাজধানী এবং বৃহত্তম শহর, খুরদা জেলায় অবস্থিত। এটি ওড়িশার পূর্বভাগে, মহানন্দী নদীর উপনদী কুয়াখাই নদীর তীরে অবস্থিত। শহরটি কলকাতা ও চেন্নাইয়ের মধ্যবর্তী মহাসড়কের উপরে পড়েছে। এখানে দক্ষিণ-পূর্ব রেলপথের একটি স্টেশন আছে। 
১৯৪৯ সালের ১৯ আগস্ট কটকের বদলে ভুবনেশ্বরকে ওড়িশার রাজধানীর মর্যাদা দেওয়া হয়। ১৯৪৬ সালে জার্মান স্থপতি অটো ক্যোনিগসবের্গার শহরের আধুনিক অংশটি নকশা করেন। ভুবনেশ্বর নামটি "ত্রিভুবনেশ্বের" শব্দটি থেকে এসেছে, যার অর্থ তিন ভুবনের কর্তা। এ কথাটি দিয়ে শিবকে নির্দেশ করা হয়। ভুবনেশ্বরকে "মন্দিরের নগরী" নাম দেওয়া হয়েছে।এখানে কলিঙ্গের সবচেয়ে উৎকৃষ্ট কিছু মন্দিরের অবস্থান। ৭ম থেকে ১৪শ শতক পর্যন্ত নির্মিত এই মন্দিরগুলিতে মধ্যযুগীয় ওড়িশি স্থাপত্যের সবগুলি দশা দৃশ্যমান। শহরে হিন্দু, বৌদ্ধ ও জৈন ঐতিহ্যের সংমিশ্রণ ঘটেছে। মৌর্য সম্রাট অশোকের একটি শিলালিপি খ্রিস্টপূর্ব ৩য় শতক পর্যন্ত শহরটির ইতিহাসের সাক্ষ্য বহন করছে। ৫ম থেকে ১০ম শতক পর্যন্ত এটি বহু হিন্দু রাজবংশের প্রাদেশিক রাজধানী ছিল ও শিবপূজার একটি কেন্দ্র ছিল। 
প্রাচীন কালে ভুবনেশ্বর; "কলিঙ্গ" এবং "উৎকল" নামে পরিচিত ছিল। "ভুবনেশ্বর" নামটির উৎপত্তি হয় "ত্রিভুবনেশ্বর" নাম থেকে, যার আক্ষরিক অর্থ হচ্ছে ত্রিভূবনের ঈশ্বর, যা পরোক্ষভাবে শিব ঠাকুর কে বোঝায়।
এই শহরের ইতিহাস ৩,০০০ বছরের যা মহামেঘ-বহন ছেদি রাজত্বের আমলে শুরু হয় (আনুমানিক ২য় খৃস্টপুর্ববাব্দে) যখন এর রাজধানী ছিল শিশুপালগড়।
বিশ্বের বিখ্যাত সূর্য মন্দির, কোণার্ক সূর্য মন্দির ভুবনেশ্বরের থেকে ৬৬.১ কি.মি দূরে অবস্থিত।
হকি শহরের জনপ্রিয় খেলা। আন্তর্জাতিক হকি আয়োজনের উদ্দেশ্যে কলিঙ্গ স্টেডিয়াম তৈরী করা হয়।
বিজু পাটনায়ক আন্তর্জাতিক বিমানবন্দর রাজ্যের প্রধান ও একমাত্র আন্তর্জাতিক বিমানবন্দর। কুয়ালালামপুরের সাথে সরাসরি ফ্লাইট রয়েছে।
পূর্ব উপকূলীয় রেল এর সদর দপ্তর এই শহরে অবস্থিত। এই শহরে বিবিধ রেলওয়ে স্টেশন রয়েছে :
পানাজি

পানাজি () বা পাঞ্জিম ভারতের গোয়া রাজ্যের উত্তর গোয়া জেলার একটি শহর যা গোয়া রাজ্যের বর্তমান রাজধানী। শহরটি মাণ্ডবী নদীর তীরে অবস্থিত।
ভারতের ২০০১ সালের আদমশুমারি অনুসারে পানাজি শহরের জনসংখ্যা হল ৫৮,৭৮৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে পানাজি এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
কোহিমা

কোহিমা () ভারতের নাগাল্যান্ড রাজ্যের রাজধানী। এটি কোহিমা জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১২৬১ মিটার (৪১৩৭ ফুট)।
ভারতের ২০০১ সালের আদম শুমারি অনুসারে কোহিমা শহরের জনসংখ্যা হল ৭৮,৫৮৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে কোহিমা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
আইজল

আইজল (; ) ভারতের মিজোরাম রাজ্যের আইজল জেলার একটি শহর। এটি ভারতের মিজোরাম রাজ্যের রাজধানী।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০১৮ মিটার (৩৩৩৯ ফুট)। আইজলের উত্তর-পূর্বে মণিপুর।
ভারতের ২০১১ সালের আদমশুমারি অনুসারে আইজল শহরের জনসংখ্যা হল ২৯৩,৪১৬ জন। এর মধ্যে পুরুষ ৪৮.৭৫%, এবং নারী ৫১.২৫%।
এখানে সাক্ষরতার হার ৯৮.৩৬%,। পুরুষদের মধ্যে সাক্ষরতার হার ৯৮.৫২%, এবং নারীদের মধ্যে এই হার ৯৮.২১%। সারা ভারতের সাক্ষরতার হার ৭৯.৫%, তার চাইতে আইজল এর সাক্ষরতার হার বেশি। এই শহরের জনসংখ্যার ১২.২৭% হল ৬ বছর বা তার কম বয়সী।
শহরের ৯২ শতাংশ লোকই খ্রিস্টান ধর্মাবলম্বি। তাই সবখানে রয়েছে গীর্জা। আইজলকে গীর্জার শহরও বলা হয়। এর সংখ্যা প্রায় শতাধিক।
ফুটবল এখানে সবচেয়ে জনপ্রিয় খেলা। ২০,০০০ আসন-বিশিষ্ট রাজীব গান্ধী স্টেডিয়াম এখানকার প্রধান মাঠ। আইজল ফুটবল ক্লাব আই-লিগ-এ শহরের প্রতিনিধিত্ত্ব করে।
মূল শহর থেকে ৩০ কিলোমিটার দূরে বিমান বন্দর। আগরতলা-আইজল এবং কলকাতা-আইজল নিয়মিত ফ্লাইট রয়েছে।
ইম্ফল

ইম্ফল () ভারতের মণিপুর রাজ্যের পশ্চিম ইম্ফল জেলার একটি শহর। শহরটির কেন্দ্রে পুরান মণিপুর রাজ্যের রাজা হাউলি কাংলা মহলের ভগ্নাবশেষ চারদিকে ছড়িয়ে আছে। দ্বিতীয় বিশ্বযুদ্ধর সময়ে ১৯৪৪ সালের মার্চ থেকে জুলাই পর্যন্ত এখানে ইম্ফল যুদ্ধ সংঘটিত হয়েছিল। ইম্ফল মহানগরীর বর্তমান মেয়র হলেন এল. লোকেশ্বর সিং।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৮৬ মিটার (২৫৭৮ ফুট)।
ভারতের ২০০১ সালের আদম শুমারি অনুসারে ইম্ফল শহরের জনসংখ্যা হল ২১৭,২৭৫ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে ইম্ফল এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
বীর তিকেন্দ্রজিৎ আন্তর্জাতিক বিমানবন্দর রাজ্যের প্রধান, উত্তর-পূর্ব ভারতের দ্বিতীয় আন্তর্জাতিক এবং গুয়াহাটি ও আগরতলা-র পর তৃতীয় ব্যাস্ততম বিমানবন্দর। এটি সরাসরি ফ্লাইটে মায়ানমারের মান্দালয় শহরের সাথে যুক্ত।
২০১২ সালে ভারতের কেন্দ্রীয় সরকারের কেবিনেট জিরিবাম শিলচর রেলপথ ইম্ফলে প্রসারিত করার জন্য ঘোষণা করেছিলেন।
ইম্ফলের মধ্য দিয়ে ১৫০ নং জাতীয় সড়ক পার হয়ে গেছে। এটি স্থলপথে উত্তর পূর্বাঞ্চলের গুরুত্বপূর্ণ নগর গুয়াহাটী, কোহিমা, আগরতলা, শিলং, ডিমাপুর, আইজল, শিলচর ইত্যাদির সঙ্গে সংযোজিত।
কাংলা গড় ইম্ফল নদীর পারে অবস্থিত। একে "কাংলা মহল"ও বলা হয়। মেইতেই ভাষাতে কাংলা মানে শুকান স্থান। এই মহল মণিপুর রাজ্যের রাজা পাখাংবার রাজ হাউলি ছিলেন। ধর্মীয় দৃষ্টিকোণ থেকেও এটি গুরুত্বপূর্ণ। গড়ের ভিতর কয়েকটি মন্দির এবং এর চারদিকে দ খায়ৈ আছে।
বিহু লৌকন বোকা মাটির প্রাচীন তারা আকারের গড়। এটি পশ্চিম ইম্ফল জেলার মাকলাঙে অবস্থিত।
হিয়ানথাং লাইরেম্বি মন্দির অঞ্চলে কয়েকটি পুরানো মন্দির আছে। এখানে প্রতি বছর দুর্গাপূজা অনুষ্ঠিত হয়।
ইম্ফল নগর থেকে ১৭ কি.মি. দূরে চিদ্দিম পথে অবস্থিত রঙা পাহাড়ে ভারত শান্তি স্মৃতিসৌধ আছে। দ্বিতীয় বিশ্বযুদ্ধে মিত্র বাহিনী ও জাপানী সৈন্যের মধ্যে ঘটা যুদ্ধের স্মৃতিস্বরূপ এটি নির্মাণ করানো হয়েছিল।
১৯৪৪ ইম্ফল যুদ্ধে প্রাণ হারানো ব্রিটিশ ভারতীয় সৈন্যদের স্মৃতিতে ইম্ফল যুদ্ধ কবরস্থান নির্মাণ করা হয়েছিল।
ইমা কেইথেল বা মহিলার বাজার ইম্ফলের অন্যতম আকর্ষণ। কেবল মহিলা দ্বারা পরিচালনা করা এবং সবগুলি মহিলার দোকান থাকা এটি পৃথিবীর একমাত্র মহিলাদের বাজার।
ত্রি-মাতৃ চিত্র বিথীকা ইম্ফল শহরের উল্লেখযোগ্য চিত্র কলা সংগ্রহালয় এবং বিথীকা। এটি ইম্ফল থেকে ৪ কি.মি. দূরে ঠাঙাপাত পথে অবস্থিত।
ইম্ফলে খুমন লামপাক মুখ্য স্টেডিয়াম নামক একটি বহুমুখী স্টেডিয়াম আছে। এখানে বৃহৎভাবে ফুটবল ও এথলেটিক্স অনুষ্ঠিত হয়। ৩০,০০০ মানুষের আসনের এই স্টেডিয়াম১৯৯৯ সালে নির্মাণ করা হয়েছিল। ফুটবলের আই লিগ খেকা এনইআরঅসিএ এফসির এটি ঘরের খেলা।
ইম্ফলে কয়েকটি সিবিএসই, আইসিএসই এবং রাজ্যিক বোর্ডের অন্তর্গত বিদ্যালয় আছে। সেইসমূহের ভিতর উল্লেখযোগ্য হল:
ইটানগর

ইটানগর ভারতের অরুণাচল প্রদেশ রাজ্যের রাজধানী। শহরটি পাপুম পারে জেলায় অবস্থিত।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪০ মিটার (১৪৪৩ ফুট)।
ভারতের ২০০১ সালের আদমশুমারি অনুসারে ইটানগর শহরের জনসংখ্যা হল ৩৪,৯৭০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে ইটানগর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ইটানগরে বেশ কয়েকটি উপজাতি যেমন নিশি, আদি, অপাতানী, তাগিন, গালো, নিয়িশিসের বাসিন্দা এই শহরটির আদিবাসী।
ভোপাল

ভোপাল () ভারতের মধ্যপ্রদেশ রাজ্যের রাজধানী এবং ভোপাল জেলা ও ভোপাল বিভাগের প্রশাসনিক সদর দপ্তর। ভোপাল সাবেক ভোপাল রাজ্যের রাজধানী ছিল।
এটি ভারতের অন্যতম সবুজ শহর এবং বিভিন্ন অকৃত্রিম ও কৃত্রিম হ্রদগুলির জন্য এটি "হ্রদনগরী" নামে পরিচিত।
লোককাহিনী অনুসারে ধারানগরের রাজা ভুজা কর্তৃক একাদশ শতকে এই নগরী প্রতিষ্ঠিত। রাজার নামানুসারে ভোপাল পরিচিত ছিল ‘ভুজপাল’ হিসেবে। আরেকটি মতানুসারে ভোপাল রাজার নামে ভোপালের নামকরণ করা হয়েছে। ধীরে ধীরে কালের বিবর্তনে তা হয়ে যায় ভোপাল। কিন্তু এর কোন প্রত্নতাত্ত্বিক সত্যতা পাওয়া যায়নি।
আধুনিক ভোপালের প্রতিষ্ঠাতা মোঘল সেনাবাহিনীর আফগান যোদ্ধা দোস্ত মোহাম্মদ খান (১৭০৭ – ১৭৪০)। তাকে বলা হয় ভোপালের প্রথম নবাব। ১৭০৮ সালে তিনি বেরাসিয়া এস্টেট লীজ নেন; সাথে আরো কতগুলো এলাকা যুক্ত করে প্রতিষ্ঠা করেন বর্তমানের তিলোত্তমা ভোপাল নগরীকে।
১৮১৯ থেকে ১৯২৬ সালের মধ্যে ভোপালে চারজন মহিলা শাসক রাজত্ব করেন।এঁদের নবাব বেগম বলা হত। কুদশিয়া বেগম তার রাজসভার গণ্যমান্য ব্যক্তিদের পরামর্শ খারিজ করে তার ছোট্ট মেয়েকে ১৮১৯ সালে রাজ্যের পরবর্তী শাসক হিসাবে ঘোষণা করে দেন। দীর্ঘ ১৮ বছর কুদশিয়া সিংহাসনে তার কন্যার হয়ে প্রতিনিধিত্ব করেন তিনি। নিজের রাজ্যকে অভ্যন্তরীণ বিদ্রোহ, মারাঠা-সিন্ধিয়া-হোলকার ও গায়কওয়াড়দের হাত থেকে রক্ষা করেছিলেন। যদিও, রাজ্যের বেশ কয়েকজন পারিষদ ব্রিটিশদের কাছে বেগমের বদনাম করেন। এভাবেই ভোপালের রাজবংশ রাজ্যের কন্যা সন্তানদের ও তাদের স্বামীদের অধীনে চলে আসে।কুদশিয়ার মেয়ে সিকান্দারের বিয়ে হয় তারই এক জ্ঞাতি-ভাই জাহাঙ্গিরের সঙ্গে। জাহাঙ্গির তেমন একটা জনপ্রিয় ছিল না, এমনকি জাহাঙ্গির তার অন্তঃসত্ত্বা স্ত্রীকে খুন করারও চেষ্টা করে। সিকান্দার নিজের প্রাণ বাঁচিয়ে একটি দুর্গে গিয়ে আশ্রয় নেন। পরে অবশ্য সিকান্দার তার স্বামীকে বন্দিও করেন।
২৬ বছর বয়সে জাহাঙ্গিরের মৃত্যু হয়। তার ছয় বছরের কন্যা সন্তান শাহজাহানকে রাজ্যের পরবর্তী শাসক ঘোষণা করা হয়। শাহজাহান বেগমের বিয়ের পর তার স্বামী রাজ্য শাসন করেন। উত্তরাধিকারের ধারা নিয়ে ব্রিটিশদের সঙ্গে কুদশিয়ার অনেক মনোমালিন্যের পর ব্রিটিশরা সেই ধারাটা জোর করে বাতিল করে দেয়। তাই প্রথমে সিকান্দার তারপর শাহজাহান বেগম ভোপালের শাসক হন। ১৯০১ সালে শাহজাহান বেগমের মৃত্যুর পর তার কন্যা সুলতানজাহান রাজত্ব ভার সামলান।
১৯৪৭ সালে ভারত স্বাধীনতা লাভ করার পরে ভোপালের শেষ নবাব ভোপালকে স্বাধীন রাজ্য হিসেবে রাখার ইচ্ছা প্রকাশ করেন। ১৯৪৮ সালের ডিসেম্বর মাসে নবাবের বিরুদ্ধে বিদ্রোহ শুরু হলে ব্যাপক ধরপাকড় শুরু হয়। শংকর দয়াল শর্মার মত পরিচিত নেতারা গ্রেফতার হন। ১৯৪৯ সালের ৩০ এপ্রিল নওয়াব ভারতীয় ইউনিয়নে যোগদানের চুক্তিপত্রে সই করতে বাধ্য হন। ১৯৪৯ সালের ১ জুন ভারতের ইউনিয়ন সরকার ভোপালকে রাজ্যকে অধিগ্রহণ করে।
রায়পুর, ভারত

রায়পুর (, ) ভারতের ছত্তিশগড় রাজ্যের রাজধানী শহর। রায়পুর হল রায়পুর জেলা এবং রায়পুর বিভাগের প্রশাসনিক সদর দফতর এবং রাজ্যের বৃহত্তম শহর। ১ নভেম্বর ২০০০ সালে ছত্তিশগড় রাজ্য গঠিত হওয়ার আগে এটি মধ্যপ্রদেশের একটি অংশ ছিল।
চণ্ডীগড়

চণ্ডীগড় (পাঞ্জাবি: ਚੰਡੀਗੜ੍ਹ, হিন্দি: चंडीगढ़ "চাণ্ডীগাঢ়্‌", উচ্চারণ: ) ভারতের পাঞ্জাব ও হরিয়ানা রাজ্যের রাজধানী। তবে প্রশাসনিকভাবে চণ্ডীগড় এই দুইয়ের কোনটিরই অধীনস্থ নয়, এটি একটি কেন্দ্রশাসিত অঞ্চল। পাঞ্জাবের রাজ্যপাল চণ্ডীগড়েরও শাসনকর্তা। শহরটির নাম এসেছে নিকটেই হরিয়ানার পাঁচখুলা জেলার চণ্ডী মন্দিরের নাম থেকে। চণ্ডীগড়ের আক্ষরিক অর্থই হল দেবী চণ্ডীর গড় বা দুর্গ। পাঁচখুলা ও মোহালি চণ্ডীগড়ের উপকণ্ঠে দুটি উপ-শহর। অনেকসময় এদের একত্রে চণ্ডীগড় শহরত্রয়ী অভিধা দেওয়া হয়।
চণ্ডীগড় শহর জীবনের উন্নত মানের জন্য ভারতীয় রাজ্য ও কেন্দ্রশাসিত অঞ্চলগুলির মধ্যে সর্বোচ্চ স্থানের অধিকারী। চণ্ডীগড় স্বাধীন ভারতের পরিকল্পিত শহরগুলির একটি। (ভারতের অন্যান্য পরিকল্পিত শহরগুলি হল এডুইন লুট্যেনের নয়া দিল্লী, উড়িষ্যার ভুবনেশ্বর, গুজরাটের গান্ধীনগর, এবং মহারাষ্ট্রের মুম্বই যা যথাক্রমে পুরাতন শহর দিল্লী, কটক ও মুম্বাই-এর উপকণ্ঠে গড়ে তোলা হয়।)
১৯৪৭ এর ভারত বিভাগের সময় পাঞ্জাব রাজ্যটিও ভারত ও পকিস্তানে আধাআধি ভাগ হয়। পুরাতন রাজধানী লাহোর পাকিস্তানের অংশে পড়লে ভারতীয় অংশটির জন্য এক নতুন রাজধানীর প্রয়োজন হয়। তদানীন্তন পাঞ্জাবের বর্তমান শহরগুলিকে রাজধানী হবার মত বিবেচনা না হওয়ায় একটি নতুন পরিকল্পিত শহর গড়ে তোলার সিদ্ধান্ত নেওয়া হয়।
সদ্যস্বাধীন ভারতের সবকটি শহর প্রকল্পগুলির মধ্যে চণ্ডীগড় দ্রুত সবথেকে গুরুত্বপূর্ণ হয়ে ওঠে। তার কারণ হলঃ প্রথমত এর অবস্থান দিল্লীর কাছে এবং অস্থির রাজ্য পাঞ্জাবের জন্য দ্রুত প্রশানিক কার্য নির্বাহের প্রয়োজনীয়তা ছিল; দ্বিতীয়ত এর উপর তদানীন্তন ভারতীয় প্রধানমন্ত্রী পণ্ডিত জওহরলাল নেহরুর ব্যক্তিগত নেকনজর ছিল।
নতুন ভারতের দ্রষ্টা নেহরুর চোখে চণ্ডীগড় ছিল আধুনিকমনস্কতা ও প্রগতির প্রতিমূর্তি -- নেহরুর ভাষায় "দেশের অতীত প্রথার দাসত্ব শৃঙ্খল হতে মুক্ত, দেশের ভবিষ্যতের প্রতি আস্থার প্রতীক" ("unfettered by the traditions of the past, a symbol of the nation's faith in the future.")। ফরাসি বংশোদ্ভুত সুয়েডিয়-জাত নগর-স্থপতি লে কর্বুসিয়ার চণ্ডীগড়ের পরিকল্পনা শেষ করেন ১৯৫০ সালে। কিন্তু আসলে লে কর্বুসিয়ার ছিলেন শহরটির দ্বিতীয় রূপকার। শহরটির প্রথম "মাস্টার প্ল্যান" খসড়া করেন স্থাপত্য পরিকল্পনাবিদ আলবার্ট মেয়ার যিনি পোল্যান্ডীয় স্থপতি ম্যাথিউ নরউইকির সংগে কাজ করছিলেন। ১৯৫০ সালে নরউইকির অকালমৃত্যুর কারণেই লে কর্বুসিয়ারকে প্রকল্পটি সমাপ্ত করতে আহবান করা হয়।
১৯৬৬র ১লা নভেম্বর ভারতের রাজ্য হরিয়ানার জন্ম হয় পাঞ্জাবের হিন্দিভাষী-বহুল পূর্বাঞ্চল থেকে, পশ্চিমাংশের পঞ্জাবীভাষীরা থেকে যায় পাঞ্জাব রাজ্যে। কিন্তু চণ্ডীগড় শহরটি পড়ে যায় দুটির ভৌগোলিক ও ভাষাঅঞ্চলের সীমারেখার উপরেই, এবং দুটিরই প্রশাসনিক রাজধানী হিসাবে যাতে কাজ করতে পারে সেই জন্য একে কেন্দ্র শাসিত অঞ্চল হিসাবে রাখা হয়। তা সত্ত্বেও ১৯৮৫ সালে তৎকালীন প্রধানমন্ত্রী রাজীব গান্ধীর সঙ্গে অকালি দলের সন্ত হরচাঁদ সিংহ লংওয়ালের সাক্ষরিত চুক্তি অনুসারে অঞ্চলটিকে ১৯৮৬ সালে পাঞ্জাবের অন্তর্ভুক্ত করা এবং চণ্ডীগরের জন্য আরেকটি নতুন রাজধানী তৈরি করা হবে। কিন্তু অন্তর্ভুক্তি স্থগিত রাখা হয় কারণ এর পরিবর্তে পাঞ্জাবের কিছু জেলাও হরিয়ানাতে হস্তান্তরিত হবার কথা ওঠে কিন্তু কার্যকর হয়ে ওঠেনি।
চন্ডীগড়ে ভারতের অন্যতম সেরা হাসপাতাল স্নাতকোত্তর ইনস্টিটিউট অব মেডিকেল এডুকেশন অ্যান্ড রিসার্চ অবস্থিত। বহু জটিল রোগের ক্ষেত্রে এই হাসপাতাল অন্যতম ভরসা কেন্দ্র। এখানে মাত্র ২ দিনের একটি শিশুর সফল ভাবে অস্ত্রোপচার করেছে রোবট। গোটা এশিয়া মহাদেশে এত ছোট একটি শিশুর রোবটিক সার্জারি এই প্রথম।
টিম বার্নার্স-লি

স্যার টিমোথি জন "টিম" বার্নার্স-লি (; জন্ম: ৮ জুন ১৯৫৫; টিমবিএল নামেও যিনি পরিচিত) পেশায় একজন ব্রিটিশ পদার্থবিদ, কম্পিউটার বিজ্ঞানী, এমআইটি অধ্যাপক, এবং ওয়ার্ল্ড ওয়াইড ওয়েবের জনক এবং ওয়ার্ল্ড ওয়াইড ওয়েব কনসোর্টিয়ামের পরিচালক। তিনি ওয়ার্ল্ড ওয়াইড ওয়েব ফাউন্ডেশনের প্রতিষ্ঠাতা।
টিম বার্নার্স-লি শিন মাউন্ট প্রাইমারী স্কুলে ভর্তি হন এবং পরবর্ত্তীকালে দক্ষিণ-পশ্চিম লন্ডনের এমানুয়েল স্কুলে ১৯৬৯ থেকে ১৯৭৩ সাল পর্যন্ত শিক্ষাগ্রহণ করেন। এরপর তিনি ১৯৭৩ থেকে ১৯৭৬ সাল পর্যন্ত অক্সফোর্ড বিশ্ববিদ্যালয়ে পদার্থবিজ্ঞানে পড়াশোনা করেন এবং তিনি সেখানে প্রথম শ্রেণী অর্জন করেন।
টিম বার্নার্স-লি সার্ন এ ১৯৮০ সালের জুন থেকে ডিসেম্বর পর্যন্ত কর্মরত ছিলেন। ১৯৮৪ সালে তিনি পুনরায় সার্ন এ যোগদান করেন।
তিনি ১৯৮৯ সালে ওয়েবের ধারণা দেন৷ তখন তিনি সিইআরএন ল্যাবে সফটওয়্যার প্রকৌশলী হিসেবে কর্মরত ছিলেন। সিইআরএন ল্যাব হচ্ছে বৈজ্ঞানিক গবেষণাগার, যেখানে বৈজ্ঞানিক লব্ধ ফলাফলের জন্য যে ডেটাবেজ ব্যবহার করা হতো। তার লক্ষ ছিল কীভাবে একটি কম্পিউটারে তথ্য রেখে তা অন্য কম্পিউটার থেকে একসেস করা যায়।এই ধারণা থেকেই ওয়েবের উদ্ভব। তিনি তখন একটি পূর্ণাঙ্গ ওয়েবসাইট তৈরি করেন৷ বর্তমানে তিনি ওয়ার্ল্ড ওয়াইড ওয়েব কনসোর্টিয়াম ডিরেক্টর পদে অধিষ্ঠিত এবং পরবর্তী কালে ওয়ার্ল্ড ওয়াইড ওয়েব ফাউন্ডেশন প্রতিষ্ঠা করেন।
রিচার্ড কার্প

রিচার্ড কার্প টুরিং পুরস্কার বিজয়ী মার্কিন কম্পিউটার বিজ্ঞানী, এবং কম্প্লেক্সিটি তত্ত্ব ও এলগরিদম তত্ত্ব মৌলিক অবদানের জন্য খ্যাত।
কার্প হার্ভার্ড বিশ্ববিদ্যালয় থেকে ১৯৫৫ সালে ব্যাচেলর্স, ১৯৫৬ সালে মাস্টার্স এবং ১৯৫৯ সালে ডক্টরেট ডিগ্রি অর্জন করেন।
গ্রেগরি পেক

এলড্রেড গ্রেগরি পেক (ইংরেজি: Eldred Gregory Peck, "গ্রেগারী পেক্‌") (৫ই এপ্রিল ১৯১৬ – ১২ই জুন ২০০৩) ছিলেন একজন মার্কিন অভিনেতা। তিনি ১৯৪০ থেকে ১৯৬০-এর দশকে হলিউডের অন্যতম জনপ্রিয় তারকা ছিলেন এবং ১৯৮০-এর দশক পর্যন্ত অভিনয় চালিয়ে যান। তিনি ১৯৬২ সালে "টু কিল আ মকিংবার্ড" চলচ্চিত্রে অ্যাটিকাস ফিঞ্চ চরিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার লাভ করেন।
এছাড়া তিনি "দ্য কিজ অব দ্য কিংডম" (১৯৪৪), "দ্য ইয়ার্লিং" (১৯৪৬), "জেন্টলম্যান্‌স অ্যাগ্রিমেন্ট" (১৯৪৭) ও "টুয়েলভ ওক্লক হাই" (১৯৪৯) চলচ্চিত্রের জন্য আরও চারটি একাডেমি পুরস্কারের মনোনয়ন লাভ করেন। তার অভিনীত অন্যান্য সফল চলচ্চিত্রের মধ্যে "স্পেলবাউন্ড" (১৯৪৫), "দ্য গানফাইটার" (১৯৫০), "রোমান হলিডে" (১৯৫৩), "মবি ডিক" (১৯৫৬), "দ্য বিগ কান্ট্রি" (১৯৫৮), "দ্য ব্রেভাডস" (১৯৫৮), "পর্ক চপ হিল" (১৯৫৯), "দ্য গানস্‌ অব নাভারোন" (১৯৬১), "কেপ ফেয়ার" (১৯৬২, ও এর ১৯৯১-এর পুনর্নির্মাণ), "হাউ দ্য ওয়েস্ট ওয়াজ ওন" (১৯৬২), "দ্য ওমেন" (১৯৭৬) ও "দ্য বয়েজ ফ্রম ব্রাজিল" (১৯৭৮), ম্যাকেনা'স গোল্ড অন্যতম।
মার্কিন যুক্তরাষ্ট্রের তৎকালীন রাষ্ট্রপতি লিন্ডন জনসন পেককে তার আজীবন মানবহিতৌষী কর্মের জন্য ১৯৬৯ সালে প্রেসিডেনশিয়াল মেডেল অব ফ্রিডমে ভূষিত করেন। আমেরিকান ফিল্ম ইনস্টিটিউটের করা ধ্রুপদী হলিউড চলচ্চিত্র শিল্পের সেরা পুরুষ তারকা তালিকায় তার অবস্থান ১২তম।
এলড্রেড গ্রেগরি পেক ১৯১৬ সালের ৫ই এপ্রিল ক্যালিফোর্নিয়া অঙ্গরাজ্যের সান দিয়েগো শহরে জন্মগ্রহণ করেন। তার পিতা গ্রেগরি পার্ল পেক (১৮৮৬-১৯৬২) ছিলেন নিউ ইয়র্কে জন্মগ্রহণকারী রসায়নবিদ ও ফার্মাসিস্ট এবং মাতা বার্নিস মে "বানি" (আয়ারস, ১৮৯৪-১৯৯২)। তার পিতা পিতার দিক থেকে ইংরেজ বংশোদ্ভূত এবং মাতার দিক থেকে আইরিশ বংশোদ্ভূত, অন্যদিকে তার মাতা ইংরেজ ও স্কটিশ বংশোদ্ভূত ছিলেন। বার্নিস যখন গ্রেগরি পার্লকে বিয়ে করেন, তখন তিনি তার স্বামীর ধর্ম রোমান ক্যাথলিকবাদে দীক্ষিত হন; ফলে পেক ক্যাথলিক ধর্ম পালন করে বেড়ে ওঠেন। তার আইরিশ মাতামহী ক্যাথরিন অ্যাশের (১৮৬৪-১৯২৬) দিক থেকে ইস্টার রাইজিঙে অংশগ্রহণকারী টমাস অ্যাশের (১৮৮৫-১৯১৭) সাথে তার আত্মীয়তার সম্পর্ক রয়েছে।
সিম্প্লেক্স পদ্ধতি

সিম্প্লেক্স পদ্ধতি, বা সিম্প্লেক্স এ্যালগোরিদম একটি গাণিতিক পদ্ধতি, যা জর্জ ড্যান্টজিগ কর্তৃক আবিস্কৃত এবং লিনিয়ার প্রোগ্রামিং-এ বহুল ব্যবহৃত্। "কম্পিউটিং ইন সায়েন্স এন্ড ইঞ্জিনিয়ারিং" জার্নালের জরিপ অনুসারে এটি বিংশ শতাব্দীতে বহুল ব্যবহৃত্ ১০টি এ্যালগোরিদমের মধ্যে অন্যতম।
কম্পিউটার বিজ্ঞান এবং পরিচালনা গবেষণা শিক্ষার্থীদের জন্য রচিত:
মিশিগান

মিশিগান (ইংরেজি: Michigan "মিশিগান্‌") মার্কিন যুক্তরাষ্ট্রের গ্রেট লেক অঞ্চলের একটি রাজ্য। এটি উত্তর-পশ্চিমে মিনেসোটা, দক্ষিণ-পশ্চিমে উইসকনসিন, দক্ষিণে ইন্ডিয়ানা ও ওহিও এবং উত্তর ও পূর্বে লেকস সুপিরিয়র, হুরন ও এরি (যা কানাডার অন্টারিও প্রদেশের সীমানা) দ্বারা বেষ্টিত। প্রায় 10.12 মিলিয়ন জনসংখ্যা এবং প্রায় এলাকা সহ , মিশিগান হল জনসংখ্যার দিক থেকে ১০ম বৃহত্তম রাজ্য, আয়তনের দিক থেকে ১১ তম বৃহত্তম এবং মিসিসিপি নদীর পূর্ব দিকের বৃহত্তম রাজ্য। এর রাজধানী ল্যান্সিং এবং এর বৃহত্তম শহর ডেট্রয়েট । মেট্রো ডেট্রয়েট যুক্তরাষ্ট্রের সবচেয়ে জনবহুল এবং বৃহত্তম মেট্রোপলিটন অর্থনীতির মধ্যে একটি। এর নামটি আসল ওজিবওয়ে শব্দ ( ) এর একটি গ্যালিকাইজড রূপ থেকে এসেছে।যার অর্থ "বড় হ্রদ"।
ভারতের রাজ্য ও কেন্দ্রশাসিত অঞ্চলসমূহ

ভারত হলো 29টি রাজ্য ও ৮ টি কেন্দ্রশাসিত অঞ্চল নিয়ে গঠিত একটি যুক্তরাষ্ট্রীয় রাজ্যসংঘ। এই দেশের প্রথম স্তরের প্রশাসনিক বিভাগের সংখ্যা ৩৬। রাজ্য ও কেন্দ্রশাসিত অঞ্চলগুলি আবার জেলা ও ক্ষুদ্রতর প্রশাসনিক বিভাগে বিভক্ত।
অতীতে ভারতীয় উপমহাদেশ শাসিত হয়েছিল ভিন্ন ভিন্ন জাতিগোষ্ঠী কর্তৃক। প্রতিটি জাতিগোষ্ঠীই এই ভূখণ্ডের প্রশাসনিক বিভাগ-সংক্রান্ত নিজস্ব নীতি কার্যকর করেছিল। ব্রিটিশ আমলে পূর্ববর্তী (মুঘল) প্রশাসনিক কাঠামোটি মোটামুটি অক্ষুণ্ণ ছিল। সেই যুগে ভারত বিভক্ত হয়েছিল একাধিক প্রেসিডেন্সি ও প্রদেশ এবং দেশীয় রাজ্যে। প্রেসিডেন্সি ও প্রদেশগুলি ব্রিটিশদের দ্বারা প্রত্যক্ষভাবে শাসিত হত। ব্রিটিশ সাম্রাজ্যের অনুগত স্থানীয় রাজারা ছিলেন দেশীয় রাজ্যগুলির নামমাত্র শাসক। এই রাজ্যগুলির সার্বভৌমত্ব (অধিরাজত্ব) "কার্যত" ব্রিটিশ সম্রাটের হাতেই ন্যস্ত ছিল।
দিসপুর

দিসপুর (, "ডিস্‌পুর্‌", ) উত্তর-পূর্ব ভারতের আসাম রাজ্যের রাজধানী। এটি গুয়াহাটিতে অবস্থিত। ১৯৭৩ সালে এখানে আসামের রাজধানী হয়; আর তৎকালীন রাজধানী শিলং হয় মেঘালয়ের রাজধানী।
গান্ধীনগর

গান্ধীনগর () ভারতের গুজরাত রাজ্যের রাজধানী।
এই শহরে ২০১৩ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের প্রথম ভারতীয় তথ্য প্রযুক্তি সংস্থান, গান্ধীনগর অবস্থিত।
রাঁচি

রাঁচি বা রাঞ্চি (; , ) ভারতের ঝাড়খণ্ডের রাজধানী এবং রাজ্যটির মধ্যে দ্বিতীয় জনবহুল শহর। রাঁচি ছিল ঝাড়খণ্ড আন্দোলনের কেন্দ্র যেটি দক্ষিণ বিহার, উত্তর ওড়িশা, পশ্চিম পশ্চিমবঙ্গ এবং বর্তমানের ছত্তিসগড়-এর পূর্ব অংশের আদিবাসীদের এলাকা নিয়ে গঠনের দাবি করা হচ্ছিল।
শ্রীনগর

শ্রীনগর (, , ) ভারতের জম্মু ও কাশ্মীর কেন্দ্রশাসিত অঞ্চলের রাজধানী। এখানে ১০ লক্ষের বেশি লোকের বাস। শহরটি ঝেলুম নদীর তীরে কাশ্মীর উপত্যকায় অবস্থিত। শীতকালে প্রবল শীতের কারণে অঙ্গরাজ্যটির রাজধানী ছয় মাসের জন্য জম্মুতে স্থানান্তরিত করা হয়। শ্রীনগর একটি পর্যটন কেন্দ্র। এখানকার হ্রদ, পাহাড়, সবুজ মাঠ, বার্চ ও উইলো গাছে পূর্ণ অরণ্য পর্যটকদের জন্য অত্যন্ত আকর্ষণীয়। এখানকার বিভিন্ন কুটির শিল্পও বিখ্যাত। এদের মধ্যে কার্পেট, রেশম ও পশমের বস্ত্র, কাঠ ও চামড়ার কাজ উল্লেখযোগ্য। শহরের ভেতরে ও বাইরে বহু প্রাচীন ভবন ও ধ্বংসাবশেষ আছে। ১৯৬৯ সালে এখানে শ্রীনগ্র বিশ্ববিদ্যালয় প্রতিষ্ঠিত হয়। এখানে ৭ম শতকে নির্মিত একটি মসজিদ এবং ১৬শ শতকে নির্মিত একটি দুর্গ আছে। কাছেই অনেক বৌদ্ধ মন্দিরের ধ্বংসাবশেষ আছে। শহরটি খ্রিস্টীয় ৬ষ্ঠ শতকে প্রতিষ্ঠা করা হয়।
বুরজাহোম প্রত্নক্ষেত্র
শ্রীনগর আন্তর্জাতিক বিমানবন্দর
তিরুবনন্তপুরম

তিরুবনন্তপুরম (, ; ), পূর্বে নামে পরিচিত ত্রিবন্দ্রম (), ভারতের কেরল রাজ্যের রাজধানী। শহরটি মালাবার উপকূলে আরব সাগরের তীরে অবস্থিত। এখানে সুতি ও রেশমের তাঁত শিল্প এবং মোনাজাইট প্রক্রিয়াকরণ শিল্প আছে। ১৯৩৭ সালে এখানে কেরল বিশ্ববিদ্যালয় স্থাপিত হয়। ১৮শ শতকে দুর্গের ভেতরে নির্মিত একটি বিষ্ণু মন্দিরও রয়েছে এখানে। সবুজের সমারোহ দেখে মহাত্মা গান্ধী এটিকে ভারতের চিরসবুজ শহর আখ্যা দিয়েছিলেন। এখানে প্রায় সাড়ে ৭ লক্ষ লোকের বাস। এটি আয়তন ও জনসংখ্যার দিক থেকে কেরলের বৃহত্তম শহর। বৃহত্তর তিরুবনন্তপুরম পৌর এলাকাতে মোট ১০ লক্ষ লোকের বাস।
তিরুবনন্তপুরম শহরে কেরল ও কেন্দ্রীয় সরকারের বহু কার্যালয় আছে। এটি কেরলের রাজনৈতিক ও শিক্ষাকেন্দ্র। এখানে বিক্রম সারাভাই স্পেস সেন্টার, টেকনোপার্ক এবং ভারতের মহাকাশ বিজ্ঞান ও প্রযুক্তি ইন্সটিটিউট অবস্থিত।
শহরের উত্তরভাগে অবস্থিত ৫৫,০০০ আসন বিশিষ্ট নবনির্মিত গ্রিনফিল্ড আন্তর্জাতিক স্টেডিয়াম শহরের মূল স্টেডিয়াম হতে চলেছে। এছাড়া শহরের মধ্যবর্তী চন্দ্রশেখারন নায়ার স্টেডিয়াম ও কেরল ইউনিভার্সিটি স্টেডিয়াম অন্যতম প্রধান স্টেডিয়াম।